Sunday Bada

Sunday Bada (født 22. juni 1969, død 12. desember 2011 i Lagos) var en nigeriansk friidrettsutøver (sprinter).

Badas gjennombrudd kom da han tok sølv på 400 meter i innendørs-VM 1993 i Toronto med tiden 45,75. Han kom også til finalen i utendørs-VM samme år – der ble han nummer fem med tiden 45,11. I innendørs-VM 1995 tok han igjen sølv, denne gang på tiden 46,38. 

Under utendørs-VM 1995 i Göteborg ble han nummer åtte på 400 meter, men han var med på det nigerianske laget som tok bronse på 4 x 400 meter. Badas siste store individuelle meritt kom under innendørs-VM 1997 der han tok gull på 400 meter på tiden 45,51, som var ny afrikansk rekord.

Han ble utslått før finalen på 400 meter både i VM 1997 og 1999. Det samme hendte under Sommer-OL 2000 i Sydney, der han imidlertid var med på å ta gull i stafett.

Etter et mislykket VM i 2001 valgte han å avslutte løperkarrieren.

Personlige rekorder 
 400 meter – 44,63

Referanser

Eksterne lenker 
 

Personer fra Lagos
Nigerianske sprintere
Deltakere for Nigeria under Sommer-OL 1992
Friidrettsutøvere under Sommer-OL 1992
Deltakere for Nigeria under Sommer-OL 1996
Friidrettsutøvere under Sommer-OL 1996
Medaljevinnere under Sommer-OL 2000
Deltakere for Nigeria under Sommer-OL 2000
Friidrettsutøvere under Sommer-OL 2000
Deltakere for Nigeria under VM i friidrett innendørs 1993
Deltakere for Nigeria under Afrikamesterskapet i friidrett 1990
Verdensmestere i friidrett innendørs for Nigeria
Deltakere for Nigeria under VM i friidrett innendørs 1997